Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Iisraeli peaminister: sihilike korrakaitseaktsioonidega
suudeti operatsiooni Saabuv koit ajal
ära hoida Jeruusalemma muutumine teiseks rindeks.
EL võttis vastu ühisdeklaratsiooni ja eraldab 246 miljonit eurot
ÜRO Palestiina Pagulaste Abi- ja Tööagentuurile.
Saksamaa manitses palestiinlaste presidenti,
kui too väitis, et Iisrael on sooritanud palestiinlaste vastu 50 holokausti.
Iisraeli peaminister Yair Lapid teatas,
et eelmise nädala operatsiooni Saabuv koidik käigus,
kus Iisrael käivitas lühida sõjalise kampaania
vahetu ohu kõrvaldamiseks
Iraani käepikenduse Palestiina Islamidžihaadi poolt,
hoidsid Iisraeli Politsei sihilikud jõupingutused ära
Jeruusalemma muutumise teiseks rindeks.
Iisraeli Politseiakadeemia kadettidele peetud kõnes Jeruusalemmast edelas
toonitas Iisraeli juht väljakutset,
mis tekkis, kui sõjaline kampaania Islamidžihaadi vastu Gazas
alustas kolmandat päeva 7. augustil, juudi kalendri aavikuu 9. päeval,
kui mälestatakse piibellike templite hävitamist.
Eelmine nädal oli meil kampaania Gazas, mis venis 9. aavikuu päevani.
Käivitus kogu kaitseaparaat. Teame, et mõlema poole ekstremistid
tahaksid Templimäel pingeid õhutada.
Teadsime, et Islamidžihaad püüab Jeruusalemmas tuld süüdata.
Seetõttu hindasime olukorda ministri ja politseiülema,
Jeruusalemma ringkonnaülema, peastaabiülema, kaitseministri
ja ISA juhiga, ning küsisime, kuidas ära hoida,
et Jeruusalemm ei sütiks tulle ühel plahvatusohtlikeimail kuupäeval.
Kui meie ees oli kogu luureinfo, ütles politseiülem:
"Teame, kuidas seda teha. Saates välja piisavalt politseinikke,
tagame, et Jeruusalemmast ei saa järjekordne lahingurinne."
Lapid kiitis politseid lubaduse pidamise eest
Jeruusalemmas rahu säilitada.
Riigi elus on reegel,
et sind ei kiideta kunagi ärahoitud katastroofide eest.
Sest kui see ära hoiti, ei tea keegi, et see pidi toimuma.
Kui meil poleks arenenud, professionaalne ja otsustav politsei,
oleks Jeruusalemmas toimunud 9. aavikuu päeval katastroof.
See hoiti ära üksnes seetõttu, et meil on maailma parim politsei.
Jeruusalemmas lõpetas Iisraeli kaitseminister Benny Gantz
olukorra analüüsi ja operatsiooni Saabuv koidik kokkuvõtte
Iisraeli Julgeolekuagentuuris Shin Bet, kus ta kiitis luureaparaati
ja selle partnereid IDF sõjaluure direktoraadis,
kes töötasid ühiselt kvalitatiivse edumaa andmiseks
Iisraelile oma vaenlaste ees.
Analüüsisime olukorda Julgeoleku- agentuuri juhi Ronen Bariga.
Kohtusin juhtidega, kes osalesid operatsioonis
ja demonstreerisid suurepäraseid võimeid luure, küber-, tehnoloogia
ja lahingutegevuse vallas. Iisraeli paremus terrorirühmituste ees
saab edendatud ühiselt kõigi meie julgeolekuametitega.
Tegime kokkuvõtte ühistegevusest operatsioonis Saabuv Koit,
kus ISA ja sõjaväeluure võimed tõestasid end
ja need on võtmeks täppisoperatsioonide edule,
samal ajal kui vähendame kaasnevaid inimohvreid nii palju kui võimalik.
Gantz toonitas Iisraeli pidevat, visa tegevust võitluses terrori vastu
ja rõhutas, et Jeruusalemm peab Hamasi vastutavaks
iga Gazast lähtuva vaenutegevuse eest.
Praegugi tegutsevad IDF ja ISA ja teised Hamasi vastu Gazas,
paralleelselt tegevusega mõõdukate jõudude tugevdamiseks,
mis lähtub kohaliku tegelikkuse sügavast mõistmisest.
Raketid, mida Hamas ehitab, tunnelid, mida nad kaevavad,
kahjustavad gazalasi ja lükkavad edasi sektori majandusarengut.
Hamasi ponnistused jõudu koguda nurjatakse ja nendega tegeletakse,
nagu nägime eile rünnakutunneli paljastamisel.
Iisrael tegutseb jätkuvalt stabiilsuse säilitamise nimel
ja peab territooriumil vastutavaks Hamasi. Igal rikkumisel on oma hind.
Seoses Iisraeli ponnistustega
juurida oma regioonis välja terrorielemendid,
teostasid IDF, ISA ja Piiripolitsei eriüksused öösel
terrorismivastaseid aktsioone mitmes paigas Läänekaldal,
Juudas ja Samaarias osana operatsioonist Lainemurdja.
Reidide käigus algatati Ya'badi linnas vägivaldne märul,
kus teatati tulevahetusest.
IDF esindusest kinnitati, et kuigi tuvastati tabamusi,
ei saanud iisraellaste seas keegi viga.
Öise operatsiooni käigus
vahistati kokku 10 terrorismis kahtlustatavat.
Gazas allkirjastasid EL
ja ÜRO Palestiina Pagulaste Abi- ja Tööorganisatsioon kokkuleppe,
mille alusel EL eraldab ÜRO allorganile 2022. a teiseks pooleks
246 mln eurot, millest 97 mln on mõeldud üksnes Gazale.
Tänane leping - 246 eurot
aitab UNRWA-l osutada teenuseid pagulastele siin Gazas
ja kogu regioonis.
Thomas White, kes on UNRWA Gaza juhi kohusetäitja
pärast oma eelkäija vallandamist,
kui too oli tunnistanud Iisraeli tööd kahju vältimiseks tsiviilelanikele
2021. a operatsioonis Müürivalvur,
toonitas UNRWA humanitaartöö tähtsust
teenuste osutamisel palestiinlastele, keda ÜRO peab pagulasteks,
rõhutades Euroopa tähtsat rolli.
Eurokomisjoni nimel
ühisdeklaratsiooni allkirjastanud EL esindaja
kiitis EL liikmesriikide esinduste juhte,
kelle seas mõned on tulised UNRWA töö toetajad regioonis.
Mul on hea meel ja au, et minuga on täna 8 esinduse juhid -
Soome, Rootsi, Taani, Hollandi, Poola, Malta, Prantsusmaa
ja Saksamaa, kes kõik on püsivad ja tugevad toetajad
mitte ainult ÜRO tegevusele siin, vaid ka otseselt UNRWA toetajad.
Oleme siin kahel põhjusel -
esmalt tähistamaks oma UNRWA sõprade ja partneritega
kokkuleppe sõlmimist 97 mln euro kohta tänavuseks aastaks,
mis aitab UNRWA-l edendada oma ülitähtsat tööd
mitte ainult pagulaste heaks Gazas,
vaid ka laste heaks, kes vajavad kõrgekvaliteedilist haridust.
EL esindaja kuulutas, et tema ja kohalviibinud EL saadikute visiit
oli mõeldud demonstratsiooniks nende pühendumusest
võidelda palestiinlaste õiglase asja eest
ja vaatamata Iisraeli täielikule taandumisele Gazast,
mida kontrollib EL-i poolt terrori- rühmituseks määratletud Hamas,
kutsus ta Iisraeli kui okupeerivat jõudu
hoiduma tsiviilelanike sihtimisest.
Saksamaa pealinnas Berliinis võõrustas kantsler Olaf Scholz
Palestiinlaste presidenti Mahmoud Abbasi.
Ta kritiseeris demokraatlike protsesside kestvat puudumist
ja tõrjus palestiinlaste ponnistusi
määratleda Iisraeli apartheidiriigiks.
Ühisel pressikonverentsil küsiti palestiinlaste juhilt,
kas ta tahaks vabandada palestiinlastest terroristide poolt
1972. a Müncheni Olümpiamängudel korraldatud veresauna eest.
Oma Saksa võõrustaja üllatuseks
president Abbas mitte üksnes ei keeldunud vabandamast,
vaid kuulutas jultunult,
et Iisrael vastutab 50 holokausti eest palestiinlaste vastu.
Alates 1947. aastast
kuni tänaseni
on Iisrael sooritanud 50 veresauna
palestiinlaste külades ja linnades,
Deir Yassinis, Tanturas, Kafr Qasimis
ja mitmetes teistes, 50 veresauna, 50 holokausti,
ja tänaseni tekitab Iisraeli armee
iga päev inimohvreid.
Meie palve on, et öeldaks: Aitab.
Tulge rahu poole.
Kuigi kantsler Scholtz ei vastanud koheselt Abbasi märkustele,
avaldas ta hiljem kategoorilise hukkamõistu, kirjutades:
"Palestiinlaste presidendi Mahmoud Abbasi jultunud märkused on vastikud.
Eriti meile sakslastena
on holokausti omapära relativiseerimine
täiesti vastuvõetamatu.
Mõistan hukka iga katse eitada holokausti kuritegusid."
Hukkamõistuga ühinesid ka Iisraeli peaminister Yair Lapid
ja kaitseminister Benny Gantz.
Viimane kinnitas: "Need, kes taotlevad rahu,
peaksid tunnistama mineviku kuritegusid
ning mitte moonutama reaalsust ja ajalugu ümber kirjutama.
Jätkame ajaloost õppimist,
sh selle moonutatud ja tumedatest elementidest, taotleme rahu
ja säilitame oma juudi julgeoleku ja visaduse."
Täna varem avaldas palestiinlaste uudisteagentuur
PO presidendi selgituse, kus ta kinnitas, et holokaust
on inimkonna kaasaegse ajaloo koletuim kuritegu.
Aitäh, et vaatasite TV7 Iisraeli Uudiseid!
Toonitaksime taas, et TV7 Iisrael on annetuspõhine teenistus.
Kui meie saated teid õnnistavad, kaaluge nende rahalist toetamist.
See aitab meie tegevust jätkata.
Julgustan ka palvetama tagakiusatud vendade-õdede eest maailmas
ning Jeruusalemma rahu ja Iisraeli pääste eest.
Olen Jonathan Hessen. Õnnistatud õhtut! Homseni!
Tõlge: Monika Jaaguri